b'\n_START_ARTICLE_\n\xc5\xbdabe ali prilika o ubogem in bogatem Lazarju\n_START_PARAGRAPH_\n\xc5\xbdabe ali prilika o ubogem in bogatem Lazarju je drama Gregorja Strni\xc5\xa1e. Drama je iz\xc5\xa1la leta 1969 pri zalo\xc5\xbebi Obzorja.\n_START_SECTION_\nVsebina\n_START_PARAGRAPH_\nPismono\xc5\xa1a Lazar pride v staro kr\xc4\x8dmo \xc5\xbdabe na robu barja. Naro\xc4\x8di kozarec ruma, v ozadju to\xc4\x8dajeva babica cvre \xc5\xbeabje krake. Za \xc5\xbeabe to\xc4\x8daj pravi, da so publjene du\xc5\xa1e, Lazar pa mu izda, da vse no\xc4\x8di sanja o tem, da je bogat. V kr\xc4\x8dmi se ugasne lu\xc4\x8d, to\xc4\x8daj pri\xc5\xbege petrolejko, sle\xc4\x8de svoj suknji\xc4\x8d in pove, da je v resnici Lucifer. Tudi babi\xc4\x8din obraz je v resnici stra\xc5\xa1na spaka. Pismono\xc5\xa1a \xc5\xbee ho\xc4\x8de zbe\xc5\xbeati, a je radoveden, zato ostane._NEWLINE_To\xc4\x8daj - hudi\xc4\x8d Lazarju ponudi kup\xc4\x8dijo - spremenil ga bo v bogata\xc5\xa1a z imenom Mynherr Lazarus van Guldenmeer, v zameno pa bo moral pismono\xc5\xa1a pozabiti na dosedanje \xc5\xbeivljenje. Lazarus premleva ponudbo, ko se na stopni\xc5\xa1\xc4\x8du prika\xc5\xbee lepa Evica, ki ga za\xc4\x8dne zapeljevati. A njegova bo le, \xc4\x8de bo imel denar, Lazar ji ves nemo\xc4\x8den zagrozi, da jo bo ubil. Ko pa ugotovi, da je Evica v resnici hudi\xc4\x8deva babica, zabode sam sebe._NEWLINE_To\xc4\x8daj s polno vre\xc4\x8do \xc5\xbeab v roki izdere no\xc5\xbe iz Lazarja in ga dvigne. Zdaj to ni ve\xc4\x8d pismono\xc5\xa1a, temve\xc4\x8d Lazarus v ve\xc4\x8derni obleki. Evica ga odpelje v svojo sobo. Zunaj se za\xc4\x8dne svitati, sli\xc5\xa1i se te\xc5\xbeek udarec, Lazarus je ubil zapeljivko. Ta naj bi se iz njega nor\xc4\x8devala in ga tako sama pripravil do tega, da jo je ubil. To\xc4\x8daja prosi, naj mu pomaga skriti truplo, sam oble\xc4\x8de Lazarjeve stvari in se pripravi na beg. Vtem spet zagleda Evico na stopni\xc5\xa1\xc4\x8du. Lazarus presene\xc4\x8den zavpije, a to\xc4\x8daj ga zabode._NEWLINE_To\xc4\x8daj in Evica se pogovarjata o svoji usodi, o ve\xc4\x8dnem \xc5\xbeivljenju, o tem, da se mora Evica vsak ve\xc4\x8der spremeniti v gnusno strako. To\xc4\x8daj dvigne Lazarja, ki je zdaj spet pismono\xc5\xa1a, le da ga boli glava in na prsih nosi brazgotino. Sicer pa se ni\xc4\x8desar ne spominja, zdi se mu le, da je imel grde sanje. Nima denarja, da bi pla\xc4\x8da za pija\xc4\x8do, to\xc4\x8daj ga vr\xc5\xbee iz gostilne. Spet je nov dan, to\xc4\x8daj in to\xc4\x8dajka pospravit kr\xc4\x8dmo \xc5\xbdabe za nove obiskovalce.'